রবীন্দ্রনাথের গান বিকৃত করে তরুণ-তরুণীদের কাণ্ড! স্যোশাল মিডিয়ায় তোলপাড়
ভারতের পশ্চিমবঙ্গে রবীন্দ্রভারতী বিশ্ববিদ্যালয়ের বিটি রোড ক্যাম্পাসে বৃহস্পতিবার দোল উৎসবের কিছু ছবি ঘিরে বিতর্ক তৈরি হয়েছে। 







সোশ্যাল মিডিয়ায় ছড়িয়ে পড়েছে সেই ছবি, যা নিয়ে শুরু হয়েছে হইচই। খবর আনন্দবাজার পত্রিকা।




ছবিগুলোতে দেখা গেছে, শাড়ি পরা কিছু নারীর খোলা পিঠে আবির দিয়ে রবীন্দ্রনাথ ঠাকুরের গান বিকৃত করে অশ্লীল শব্দ লেখা রয়েছে। অশ্লীল শব্দ লেখা রয়েছে ছেলেদের বুকেও। 
সংবাদ প্রতিদিন জানিয়েছে, সোশ্যাল মিডিয়ায় ভাইরাল হওয়া একটি ছবিতে চার তরুণীকে পেছন ফিরে দাঁড়িয়ে থাকতে দেখা যাচ্ছে। তাদের পিঠে আবির দিয়ে লেখা ইউটিউবার রোদ্দুর রায়ের বিকৃত রবীন্দ্রসংগীত ‘চাঁদ উঠেছিল গগনে’। 
এ ছাড়া আরেকটি ছবি ছড়িয়ে পড়েছে নেটদুনিয়ায়। তাতে দেখা গেছে, কয়েকজন তরুণী পেছন ফিরে দাঁড়িয়ে রয়েছে। তাদের পিঠে আবির দিয়ে লেখা বসন্ত এসে গেছে। ওই তরুণীর দিকে পেছন ফিরে বসে রয়েছে তিন যুবক। তাদেরও বুকে লেখা গালিগালাজ।

এ ঘটনায় সমালোচনার ঝড় উঠেছে সামাজিকমাধ্যমে। ছবি ঘিরে ক্ষোভ উগরে দিয়েছেন সাবেক শিক্ষার্থীরা। 
তারা বলছেন, এ ঘটনা আধুনিকতার নামে অভব্যতা ছাড়া আর কিছুই নয়।
বসন্তোৎসবের মতো একটি অনুষ্ঠানে কীভাবে এমন অশ্লীল কাজ করতে পারলেন ওই তরুণ-তরুণীরা, বিভিন্ন মহলে ইতিমধ্যে সেই প্রশ্ন উঠতে শুরু করেছে।
এ ব্যাপারে উপাচার্য সব্যসাচী বসু রায়চৌধুরী জানান, এ ঘটনা তার ক্যাম্পাসেই ঘটেছে। তবে দোল উৎসব উপলক্ষে ক্যাম্পাসে প্রচুর বহিরাগত এসেছিলেন। তাই কারা এই কাণ্ড ঘটিয়েছে, তা চিহ্নিত করা প্রায় অসম্ভব।

ভারতের পশ্চিমবঙ্গে রবীন্দ্রভারতী বিশ্ববিদ্যালয়ের বিটি রোড ক্যাম্পাসে বৃহস্পতিবার দোল উৎসবের কিছু ছবি ঘিরে বিতর্ক তৈরি হয়েছে।